На основу члана 35. став 2. Закона о култури („Службени гласник Републике Србије“, број 72/2009, 13/2016, 30/2016- испр., 6/2020, 47/2021, 78/2021 и 76/2023), члана 37. став 1. тачка 28) Статута Града Ниша ("Службени лист Града Ниша", број 88/08, 143/16 и 18/19) и члана 10. став 2. Одлуке о оснивању Народне библиотеке "Стеван Сремац" Ниш („Службени лист Града Ниша", број 2/2011 - пречишћен текст, 115/2016, 99/2020 и 85/2021),

 Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Предлог Одлуке о расписивању и спровођењу јавног конкурса за избор кандидата за директора Народне библиотеке „Стеван Сремац“ Ниш, број 01-623/25 који је утврдио Управни одбор ове установе, на седници одржаној 23.04.2025. године.

 II Решење доставити Народној библиотеци „Стеван Сремац“ Ниш и Градској управи за социјалну и породичну заштиту, образовање, културу и спорт.

.

Број:

У Нишу,

**СКУПШТИНА ГРАДА НИША**

ПРЕДСЕДНИК

 Проф. Др Игор Новаковић

***О б р а з л о ж е њ е***

 Чланом 35. став 2. Закона о култури прописано је да јавни конкурс, на основу ког се именује директор установе, расписује и спроводи Управни одбор Установе, уз претходну сагласност оснивача.

 Члан 10. став 2. Одлуке о оснивању Народне библиотеке "Стеван Сремац" Ниш, усаглашен је са наведеном законском одредбом и прописује да јавни конкурс расписује и спроводи Управни одбор Установе, уз претходну сагласност Скупштине Града.

 С обзиром на то да је актуелном директору Народне библиотеке "Стеван Сремац" Ниш истекао мандат, Управни одбор Народне библиотеке "Стеван Сремац" Ниш је на седници одржаној 23.04.2025. године, поступајући у складу са законом и актом о оснивању Установе, утврдио Предлог Одлуке о расписивању и спровођењу јавног конкурса за избор кандидата за директора Народне библиотеке „Стеван Сремац“ Ниш, број 01-623/25 и доставио га Градској управи за социјалну и породичну заштиту, образовање, културу и спорт, ради добијања претходне сагласности Скупштине Града Ниша. Саставни део Предлога Одлуке је и текст јавног конкурса за избор кандидата за директора Установе.

 За реализацију предложеног акта није потребно обезбеђивање и коришћење додатних финансијских средстава из буџета Града.

 Имајући у виду да је Предлог Одлуке о расписивању и спровођењу јавног конкурса за избор кандидата за директора Народне библиотеке „Стеван Сремац“ Ниш сачињен у складу са законом и прописима Града, као и циљевима садржаним у оснивачком акту, Градска управа за социјалну и породичну заштиту, образовање, културу и спорт је израдила нацрт Решења као у диспозитиву.